
	SWYDD-DDISGRIFIAD

	Teitl y Swydd:
	Rheolwr Tîm, Pobl Ddiamddiffyn ac Ymgynghorydd Personol
	Gwasanaeth / Adran:
	Pobl Ddiamddiffyn
Plant, Teuluoedd a Diogelu

	Dyddiad y Fersiwn:
	2026
	Graddfa:
	GO9 

	Lleoliad:
	Coed Pella
	Rhif Gwerthuso Swydd:
	SL2083

	Yn atebol i’r:
	Rheolwr Adain 
	Yn gyfrifol am: (Staff)
	14

	Pwrpas y Swydd:

	Mae Gwasanaeth Pobl Ddiamddiffyn yn darparu gwasanaeth diogel i blant, oedolion a’u gofalwyr drwy gynnig cymorth, arweiniad a chyngor iddynt i atal neu osgoi argyfwng. Mae Adran Oedolion 16+ Gwasanaeth Pobl Ddiamddiffyn yn darparu ymyrraeth am gyfnod byr sy’n canolbwyntio ar ganlyniadau i unigolion a theuluoedd, er mwyn iddyn nhw allu meithrin gwytnwch a rheoli eu hamgylchiadau a’u bywydau bob dydd yn well. Yn ogystal, bydd deiliad y swydd hon yn gyfrifol am:
•	Reoli’r gwaith o gyflawni cyfrifoldebau gweithredol
•	Rheoli perfformiad a materion personél aelodau’r tîm yn unol â pholisïau a gweithdrefnau
•	Sicrhau cydymffurfiaeth â safonau cyflenwi gwasanaethau a thargedau perfformiad
•	Sicrhau ansawdd gwaith achos drwy gynnal tasgau archwilio a monitro
•	Darparu gwybodaeth / data am y gweithlu a pherfformiad
Gwneud gwaith cyflenwi ar gyfer cydweithwyr y Rheolwr Tîm a dirprwyo ar gyfer y Rheolwr Adain fel y bo angen.

	Dyletswyddau a Chyfrifoldebau – Penodol i’r Swydd

	1.
	Arwain, goruchwylio’n broffesiynol a datblygu aelodau’r tîm. 

	2.
	Tynnu sylw’r Rheolwr Adain neu’r Rheolwr Gwasanaeth, a’r Pennaeth Gwasanaeth os ydynt yn absennol, at unrhyw faterion o bryder neu ddiddordeb arbennig ar unwaith, a gofyn am arweiniad a chymorth wrth wneud penderfyniadau cymhleth. 

	3.
	Darparu atebolrwydd rheolaethol ar gyfer dyrannu a defnyddio adnoddau tîm, e.e. staffio, deunyddiau, cyllideb a gwasanaethau yn unol â meini prawf y gwasanaeth, deddfwriaeth, rheoliadau ariannol ac eraill y Cyngor.

	4.
	Gwneud y defnydd gorau o adnoddau staff mewn modd effeithlon ac effeithiol wrth ddarparu gwaith achos gweithredol i gyflawni targedau a nodau perfformiad ac ansawdd, gan gynnwys rheoli gwyliau blynyddol.

	5.
	Hwyluso a chynnal cysylltiadau effeithiol gydag asiantaethau partner, darparwyr gwasanaeth, defnyddwyr gwasanaeth a’u teuluoedd / gofalwyr.

	6.
	Rhoi cyngor a chefnogaeth i aelodau’r tîm i'w galluogi i ddarparu’r gwasanaeth yn effeithiol ac yn unol â statud, polisïau cenedlaethol a rhanbarthol a chanllawiau. 

	7.
	Cyfrannu at ddatblygu ymarfer, gan gynnwys arwain gweithgorau / grwpiau tasg a gorffen a sicrhau bod mentrau newydd yn cael eu hymgorffori mewn ymarfer. 

	8.
	Gweithio gyda’r gwasanaeth Lles Cymunedol i sicrhau mynediad i bobl at ystod o ymyriadau cynnar ac ataliol sydd yn y gymuned.

	9.
	Gweithio gyda’r Rheolwr Adain i weithredu cyfleoedd ar gyfer gwella gwasanaeth sy’n darparu arbedion effeithlonrwydd a chynaliadwyedd.

	10.
	Cynnal archwiliadau ymarfer ar gyfer monitro ansawdd a chydymffurfiaeth, a chyfrannu at y gwaith o ddatblygu cynlluniau gweithredu i wella ymarfer.

	11.
	Casglu, dadansoddi a darparu gwybodaeth a data ystadegol yn ôl yr angen. 

	12.
	Ymateb i sylwadau a chwynion gan asiantaethau eraill a defnyddwyr gwasanaeth.

	13.
	Cadw pobl yn ddiogel a rheoli atgyfeiriadau diogelu, gan gynnwys Trefniadau Diogelu Wrth Golli Rhyddid, gan ymyrryd yn statudol pan fo angen. 

	14.
	Cadeirio cyfarfodydd staff perthnasol a sicrhau ansawdd cofnodion y cyfarfodydd hyn.

	15.
	Darparu goruchwyliaeth broffesiynol a chwblhau adolygiadau datblygiad perfformiad aelodau perthnasol y tîm yn unol â pholisi. 

	16.
	Nodi materion cymhwyster a gallu staff a dilyn trefn briodol i fynd i’r afael â materion o’r fath. 

	17.
	Rheoli absenoldeb salwch aelodau’r tîm yn unol â Pholisi’r Cyngor.

	18.
	Yn absenoldeb aelodau’r tîm, ymgymryd â gwaith achos uniongyrchol gyda defnyddwyr y gwasanaeth a mynd i gyfarfodydd perthnasol yn ôl yr angen i sicrhau y darperir gwasanaethau.

	19.
	Cefnogi a mentora aelodau’r tîm sy’n ymgymryd â gwaith nad ydynt yn gyfarwydd ag ef, cadeirio cyfarfodydd ymarfer cymhleth a risg uchel a sicrhau ansawdd y cofnodion ar eu cyfer. 

	20.
	Rheoli a monitro ymholiadau diogelu ac ymchwiliadau hyd nes eu bod wedi eu cwblhau.

	21.
	Annog staff i ddefnyddio ymchwil, theori a dulliau eraill o ddatrys problemau er mwyn sicrhau presenoldeb da.

	22.
	Sicrhau ansawdd arferion cofnodi aelodau’r tîm a sicrhau bod gwaith achos yn cael ei gynllunio’n effeithiol a’i fod yn canolbwyntio ar ganlyniadau gyda’r defnyddiwr gwasanaeth, a bod ei deulu a gofalwyr yn cael eu cynrychioli’n llawn. Sicrhau y gwneir hyn mewn modd amserol. 

	23.
	Sicrhau bod gwaith achos yn cael ei gynllunio’n effeithiol a’i fod yn canolbwyntio ar ganlyniadau gyda’r defnyddiwr gwasanaeth, a bod ei deulu a gofalwyr yn cael eu cynrychioli’n llawn. Sicrhau y gwneir hyn mewn modd amserol.

	24.
	Mynd i sesiynau hyfforddiant a seminarau a gynlluniwyd i ddatblygu arbenigedd personol, rheolaethol a phroffesiynol y swydd, a goruchwylio’r drefn o rannu gwybodaeth a dysg ymysg aelodau’r tîm ac ar draws y maes gwasanaeth.

	25.
	Darllen a gweithredu ar ohebiaeth a dderbynnir yn bersonol neu gan y tîm dros y ffôn, yn electronig neu’n ysgrifenedig gan unigolion ac asiantaethau / partneriaid eraill.

	26.
	Darparu cefnogaeth barhaus ar gyfer y tîm a goruchwyliaeth ffurfiol ac Adolygiadau Datblygu Perfformiad ar gyfer rhai sy’n atebol yn uniongyrchol.

	27.
	Hybu arferion sy’n atal gwahaniaethu, a gweithredu mewn modd nad yw’n ormesol tuag at ddefnyddwyr gwasanaeth a chydweithwyr.

	28.
	Bod yn esiampl dda i bob aelod o’r tîm o ran ymddygiad yn y gweithle ac o ran sgiliau trefnu, rheoli llwyth gwaith a rheoli amser.

	29.
	Arfer cyfrifoldebau dan y Ddeddf Iechyd a Diogelwch yn y Gwaith ac ymateb yn brydlon ac yn gadarn mewn perthynas â’r rheoliadau hyn.

	Dyletswyddau a Chyfrifoldebau – Corfforaethol

	1.
	Bod yn gyfrifol am sefydlu perthnasoedd gwaith da yn fewnol ac yn allanol, a darparu gwasanaeth rhagorol i gwsmeriaid.

	2.
	Cydymffurfio â Pholisïau a Gweithdrefnau’r Awdurdod a rhoi gwybod i Uwch Swyddogion am unrhyw feysydd nad ydynt yn cael sylw digonol.

	3.
	Cymryd camau sy’n cefnogi ein hymrwymiad ar y cyd i amrywiaeth, tegwch a chynhwysiant. Cefnogi ein hymrwymiad i ganolbwyntio ar bobl, gyda phwyslais ar empathi, dealltwriaeth, parch a diwylliant lle mae pobl yn teimlo’n gyfforddus i fod yn driw iddyn nhw eu hunain. Mae arnom eisiau i bob cydweithiwr fod yn rhan o dîm lle caiff pawb eu parchu a’u gwerthfawrogi. 

	4.
	Bod yn gyfrifol am roi arferion Iechyd a Diogelwch ac asesiadau risg ar waith o ddydd i ddydd, gan rannu cyfrifoldeb cyffredinol am Iechyd a Diogelwch yn yr adran, y gyfarwyddiaeth a’r Awdurdod yn gyffredinol.

	5.
	Bydd gofyn i weithwyr roi gwybodaeth benodol amdanynt eu hunain er mwyn i’r Awdurdod allu cyflawni ei ddyletswyddau, ei hawliau a’i gyfrifoldebau fel cyflogwr yn briodol. Bydd yr Awdurdod yn prosesu ac yn rheoli data o’r fath at ddibenion personél, gweinyddol a chyflogau yn bennaf.

	6.
	Fel un o delerau eich cyflogaeth ac er mwyn sicrhau bod yr adran yn gweithredu’n effeithiol, efallai y bydd gofyn i chi gyflawni unrhyw dasg resymol arall, sy’n gymesur â’ch graddfa, a bennir gan eich Rheolwr Atebol neu Bennaeth Gwasanaeth.

	7.
	Mae Conwy wedi ymrwymo i ddiogelu plant a grwpiau diamddiffyn. Disgwylir i holl weithwyr y Cyngor fod yn ymwybodol o’r Polisi Diogelu Corfforaethol a’u cyfrifoldeb i roi gwybod am unrhyw bryderon yn y modd priodol ac o fewn y terfynau amser perthnasol.





	MANYLION AM YR UNIGOLYN

	Sylwer: Er mwyn cyrraedd y rhestr fer ar gyfer y swydd hon, mae’n rhaid i chi ddangos eich bod yn bodloni pob un o’r meini prawf H - Hanfodol, oni nodir yn y golofn “Sut y caiff ei brofi” mai yn y Cyfweliad neu drwy Brawf neu Gyflwyniad yn unig y bydd y gofynion yn cael eu profi. Gwnewch yn siŵr eich bod yn dweud wrthym yn eich cais sut rydych chi hefyd yn bodloni unrhyw feini prawf Dymunol.

	Gofynion
	Sut y caiff ei brofi
	Hanfodol

	Dymunol

	Cymwysterau a Phrofiad

	Cymhwyster proffesiynol mewn Gofal Cymdeithasol (h.y. Gwaith Cymdeithasol, Therapi Galwedigaethol neu Nyrsio)
	Ffurflen Gais
Gwiriad
	H
	

	Addysg hyd at lefel gradd neu brofiad gwaith cyfatebol i fodloni’r gofynion gwybodaeth a sgiliau a nodir
	Ffurflen Gais
Gwiriad
	H
	

	Cymhwyster rheoli cydnabyddedig 
	Ffurflen Gais
Gwiriad
	
	D

	Tystiolaeth o ddysgu neu gyflawni ar ôl cymhwyso 
	Ffurflen Gais
	H
	

	O leiaf tair blynedd o brofiad ar ôl cymhwyso
	Ffurflen Gais
	H
	

	Gwybodaeth gadarn o’r ddeddfwriaeth a’r canllawiau cyfredol sy’n berthnasol i Ofal Cymdeithasol
	Ffurflen Gais
Cyfweliad
	H
	

	Ymarfer wedi ei ategu â gwybodaeth o theori yn ymwneud â gofal cymdeithasol 
	Ffurflen Gais
Cyfweliad
	H
	

	Profiad o waith achos cymhleth 
	Ffurflen Gais
Cyfweliad
	H
	

	
Profiad o ddefnyddio gweithdrefnau diogelu, yn cynnwys Trefniadau Diogelu Wrth Golli Rhyddid, a chynnal archwiliadau 
	Ffurflen Gais
Cyfweliad
	H
	

	Gwybodaeth a Sgiliau Cysylltiedig â’r Swydd

	Ymwybyddiaeth o’r amrywiaeth o adnoddau sydd ar gael a gallu cefnogi timau i weithio gyda defnyddwyr gwasanaeth i ddatblygu ymatebion priodol, effeithiol a chynaliadwy i fodloni anghenion
	Ffurflen Gais
Cyfweliad
	H
	

	Gallu sicrhau bod adnoddau’r tîm yn cael eu trefnu’n effeithiol i fodloni anghenion o fewn y gyllideb a ddyrannwyd
	Ffurflen Gais
Cyfweliad
	H
	

	Gallu rheoli tîm amrywiol o staff a chefnogi timau / unigolion drwy brosesau newid
	Ffurflen Gais
Cyfweliad
	H
	

	Gallu gwreiddio diwylliant o safon a rheoli perfformiad drwy’r tîm cyfan 
	Ffurflen Gais
Cyfweliad
	H
	

	Ymwybyddiaeth o reoli Rhaglenni a Phrosiectau a gallu cyfrannu at ddatblygiad a darpariaeth prosiectau newid 
	Ffurflen Gais
Cyfweliad
	
	
D

	Sgiliau cyfathrebu da yn ysgrifenedig ac ar lafar ar draws ystod eang o gynulleidfaoedd 
	Ffurflen Gais
Cyfweliad
	H
	

	Gallu cadeirio amrywiaeth o gyfarfodydd yn effeithiol, e.e. cyfarfodydd amlddisgyblaeth, darparwr / comisiynydd
	Ffurflen Gais
Cyfweliad
	H
	

	Sgiliau TG – gallu defnyddio amrywiaeth o becynnau Microsoft, gan gynnwys Word, Outlook, Excel a PowerPoint
	Ffurflen Gais
Cyfweliad
	H
	

	Gallu ysgrifennu adroddiadau
	Ffurflen Gais
Cyfweliad
	
	D

	Dealltwriaeth o bolisïau a gweithdrefnau adrannol a chorfforaethol a gallu eu defnyddio
	Ffurflen Gais
Cyfweliad
	
	D

	Tystiolaeth o oruchwylio staff a’r dulliau a ddefnyddir yn cynnwys herio a datblygu ymarfer
	Ffurflen Gais
Cyfweliad
	H
	

	Gallu rheoli trosiant uchel o waith ac adnoddau i ddiwallu anghenion
	Ffurflen Gais
Cyfweliad
	H
	

	Mae gallu cyfathrebu yn Saesneg yn hanfodol
	Ffurflen Gais
Cyfweliad
	H
	

	Mae gallu cyfathrebu yn y Gymraeg ar lefel 1 ar gyfer siarad / ysgrifennu / darllen yn ddymunol. Cliciwch yma i weld y canllawiau ar gyfer y lefelau. 
	Ffurflen Gais
Cyfweliad
Prawf yn y cyfweliad
	
	D

	Rhinweddau Personol

	Profiad o reoli newid
	Ffurflen Gais
Cyfweliad
	
	D

	Ymwybyddiaeth o bolisïau a gweithdrefnau AD a’r gallu i’w rhoi ar waith mewn modd cadarnhaol er mwyn rheoli materion staffio
	Ffurflen Gais
Cyfweliad
	
	D

	Gallu cyfeirio aelodau staff at gronfa wybodaeth sy’n sail i ymarfer a sicrhau bod arferion yn seiliedig ar ymchwil a gwybodaeth
	Ffurflen Gais
Cyfweliad
	H
	

	Cyfrannu at ddatblygiad ymatebion arloesol a’u cefnogi i fodloni anghenion dynodedig 
	Ffurflen Gais
Cyfweliad
	H
	

	Cefnogi diwylliant o arloesi yn y tîm 
	Ffurflen Gais
Cyfweliad
	H
	

	Gallu gwneud argymhellion ar welliannau gwasanaeth
	Ffurflen Gais
Cyfweliad
	H
	

	Gofynion Eraill

	Cynrychioli’r adran a’r Awdurdod Lleol yn effeithiol mewn cyfarfodydd
	Ffurflen Gais

	H
	

	Cyflawni a chynnal gwaith partneriaeth amlasiantaeth i fodloni angen unigol
	Ffurflen Gais
Cyfweliad
	H
	



Dyddiad Adolygu / Hawl i Amrywio
Ni fwriedir i’r Swydd-ddisgrifiad na’r Manylion am yr Unigolyn fod yn rhestr gyflawn o holl ddyletswyddau’r swydd. Mae’r Awdurdod yn cadw’r hawl i amrywio eich dyletswyddau a’ch cyfrifoldebau o fewn terfynau eich graddfa a’ch gallu galwedigaethol, ar ôl ymgynghori’n briodol gyda chi, er mwyn ymateb i newidiadau yn anghenion y gwasanaeth, ond rhaid:
· Cyfeirio pob newid at gwerthuso.swyddi@conwy.gov.uk i’w ddadansoddi / archwilio
· Rhoi copi diwygiedig ar ffeil bersonol pob aelod perthnasol o staff er mwyn sicrhau y rheolir fersiynau. 

 Dyddiad Rheoli Fersiwn:   ……………………28/10/2026..........................................
   

Cyn anfon y ddogfen at y tîm swyddi gweigion i hysbysebu’r swydd, cofiwch ei phrawfddarllen. Pan fyddwch chi’n hapus gyda’r fersiwn terfynol, cofiwch dderbyn yr holl newidiadau wedi’u holrhain a rhoi’r gorau i olrhain newidiadau. Gwnewch yn siŵr eich bod yn dileu unrhyw nodiadau canllaw (mewn coch) a llinellau gweigion.

Cyngor Bwrdeistref Sirol Conwy County Borough Council
Swydd-ddisgrifiad a Manylion am yr Unigolyn Fersiwn 1 2023

